Egy 10 fős baráti társasággal laktunk ebben a lakásban. Mint ahogy az a leírásban is szerepel, a lakás az 5. emeleten van, és a régi építésű épületben a szintek közötti különbség jóval nagyobb, mint a modernkori házakban. A lift hiánya miatt a feljutás okoz némi fizikai nehézséget, így a mozgásukban korlátozott személyeknek nem ajánlott. Ugyanakkor a társaságunk 70 év körüli tagjai számára sem okozott gondot a feljutás, és ennyi az összes kényelmetlenség, amit le lehet írni. Az összes többi pozitívum: A lakás az óváros közepén van, így minden fontos turisztikai célpont nagyon közel van. Miután magasan van, így a tér zaja nem hallatszik fel. A szomszédok csendesek. A ház földszintjén található étterem az egyik legolcsóbb a környéken, ugyanakkor szolgáltatásaiban kimondottan jó színvonalú. A lakás rendkívül tágas, a fürdőszobák modernek, az ágyak kényelmesek, a konyha jól felszerelt. Nagyobb családoknak kisebb társaságoknak nagyon ajánlom. Lucie rendkívül rugalmas házigazda, kiválóan megszervezte a lakáskulcsok átvételét és leadását. Nagyon meg voltunk elégedve mindennel. Szívesen ajánlom mindenkinek!